section_heading: Progonstvo iz Los Santosa
paragraph_text: Kad upozna Catalinu, koja se u tom trenutku tuče s trojicom lokalaca, shvati da je ona psihotična, opsesivno-kompulzivna ovisnica o adrenalinu, a ona misli da on nije dovoljno muževan i smatra ga glupim. S njom CJ izvrši četiri pljačke u gradićima Red Countyja (bilo kojim redom): U međuvremenu, CJ pomaže sredovječnom hipiju, zvanom The Truth, u uzgoju trave na njegovoj farmi prije svega ukravši kombajn s obližnje velike, legalne farme. Cesar i Kendl presele se u kamp u Angel Pineu, jer se stanje u Los Santosu pogoršalo: članovi su Grove Street Familiesa i Aztecasa ili svi mrtvi ili u zatvoru, njihov teritorij kontroliraju Ballasi i Vagosi, a grad je pod vlašću Big Smokeovog i Ryderovog lanca dilera droge i korumpiranih policajaca. CJ i dalje ne vjeruje da je Big Smoke učinio tako nešto, no Kendl ga upozori da je on odavno bio u tome jer je imao kuću u Idlewoodu, koji je tada bio teritorij Front Yard Ballasa, i novi auto. Na automobilskim utrkama CJ se sprijatelji s Wu Zi Muom, zvanim Woozie, šefom trijade u San Fierru koji mu ostavi svoju posjetnicu. Nakon što u dvama automobilskim utrkama pobjedi Catalinu i njenog novog dečka, Claudea (glavnog lika iz GTA III), Catalina da CJ-u papire automehaničarske garaže u San Fierru,te se ona i Claude presele u Liberty City gdje žive sve do događaja iz GTA III, devet godina kasnije.